stanford-oval/wikipedia huggingface dataset:
הצעת חוק דיני ממונות
עקרונות יסוד

חוק דיני ממונות נועד להוות קודיפיקציה של המשפט האזרחי בישראל. הכוונה היא לא רק להוות קובץ של מספר חוקים בתחומי המשפט האזרחי. תזכיר החוק שואף להסדיר באופן שלם ועקבי את העקרונות המשפטיים בתחומי המשפט האזרחי באמצעות חוק אחד, שחלקיו תואמים, משתלבים זה בזה, ומהווים יחד מכלול הרמוני ואחיד של ענפי המשפט האזרחי. זהו שוני תפיסתי, המהווה את השוני העיקרי של החוק לעומת המצב הקיים.
החלק הראשון של החוק המוצע מציג את עקרונות היסוד שלו.
סעיף 1 מונה מטרות אחדות של החוק, וזו לשונו:
התכליות המנויות להלן הן מתכליות חוק זה:
סעיף 2 מעניק משקל נכבד לתום לב, וקובע: "בשימוש בזכות, בביצוע פעולה משפטית ובקיום חיוב, יש לנהוג בתום לב".
סעיף 3, שכותרתו "אין חוטא נשכר", קובע: "בית המשפט רשאי לשלול או להגביל זכות של אדם, בנסיבות שבהן מוצדק הדבר, בשל כך שהזכות צמחה עקב התנהגות של הזכאי הנוגדת חיקוק או הנוגדת את תקנת הציבור.
סעיף 4, שכותרתו "זוטי דברים", קובע: "לא תוגש תובענה בשל מעשה קל ערך שאדם סביר לא היה מלין עליו".
תהליך החקיקה

תחילת הכנתו של תזכיר חוק דיני ממונות בטיוטה שהכין פרופ' אורי ידין, שהיה המשנה ליועץ המשפטי לממשלה והממונה על תכנון החקיקה. טיוטה זו, שעובדי משרד המשפטים השלימוה לאחר פטירתו של ידין, שימשה בתחילה את הוועדה הציבורית שעסקה בכך, שבראשה עמד נשיא בית המשפט העליון, אהרן ברק. במהלך שנות העבודה הרבות לאחר מכן הוגשו לוועדה טיוטות חדשות של נוסח החוק ומחקרים רבים. כחוקר הראשי של הוועדה שימש פרופ' מיגל דויטש, מאוניברסיטת תל אביב.
ב-30 באפריל 2004, לאחר קרוב לעשרים שנות עבודה, הוצג לציבור תזכיר חוק דיני ממונות. שבע שנים מאוחר יותר, ב-15 ביוני 2011, הונחה על שולחן הכנסת הצעת החוק, ובה 996 סעיפים.
לקריאה נוספת

מיגל דויטש, "הנדסת הקודיפיקציה של המשפט האזרחי- הצעת מבנה", משפטים כט (1998) 587.
משפטים לו (2–3), 2006 - גיליון שנושאו "הקודיפיקציה של המשפט האזרחי: הערכה ביקורתית של הצעת חוק דיני ממונות".
ניר קידר, משפט כחול-לבן - זהות ומשפט בישראל:מאה שנים של פולמוס, תל אביב ובאר שבע, האוניברסיטה הפתוחה ומכון בן-גוריון, 2017.
הר בוריאס (ארץ ויקטוריה)

| --- | --- |
אין תמונה חופשית
 מידע כללי
 על שם:  בוריאס 
 גובה:  2,400 מ' 
 מיקום:  אזור הברית האנטארקטית,
 רכס הרים:  רכס אולימפוס 
 קואורדינטות:  77°29′00″S 161°07′01″E﻿ / ﻿77.4833°S 161.117°E﻿ / -77.4833; 161.117
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר בוריאס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר בוריאס
 
הר בוראס או הר בוריאס (באנגלית: Mount Boreas) הוא פסגה נישאת, באזור העמקים היבשים מקמרדו ברכס אולימפוס, בארץ ויקטוריה שבאנטארקטיקה.
גובהו של הר בוראיס 2,400 מטרים מעל פני הים.
הר בוריאס ממוקם בין הר איולוס לבין הר דידו.
היסטוריה > מקור השם

שמו של הרכס ניתן לו על ידי משלחת החקר האנטארקטית של אוניברסיטת ויקטוריה של ולינגטון (Victoria University of Wellington Antarctic Expedition), משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1958 – 1959.
ההר נקרא על שם בוריאס - דמות מהמיתולוגיה היוונית - וזאת בדומה לאתרים נוספים ברכס אולימפוס, הנקראים על שם דמויות מהמיתולוגיה היוונית.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9  מדיע גאוגרפי והיסטורי באתר הגאזט האנטארקטי הרשמי של ממשלת ניו זילנד
1 2 3 4 5 6 7  מידע גאוגרפי והיסטורי באתר הסקר הגאולוגי של ארצות הברית
↑  על פי הסקר הגאולוגי של ארצות הברית, גובהו של ההר 2,180 מטרים מעל פני הים
הספרייה הלאומית של בהוטן

| --- | --- |

בניין הספרייה הלאומית של בהוטן
 מיקום:  טהימפהו
 סוג:  ספרייה לאומית
 ספריית הפקדה:  מאז 1999
 תאריך ייסוד:  1967
 מספר מועסקים:  35
 קואורדינטות:  27°29′0″N 89°37′56″E﻿ / ﻿27.48333°N 89.63222°E﻿ / 27.48333; 89.63222
 http://www.library.gov.bt/index.html
 he
הספרייה הלאומית של בהוטן (בדזונגקה: Druk Gyelyong Pedzö འབྲུག་རྒྱལ་ཡོངས་དཔེ་མཛོད།) היא ספרייה לאומית ממוקמת בעיר טהימפהו, בירת בהוטן. מטרת הספרייה היא לשמר ולקדם את המורשת התרבותית ודתית של בהוטן.
מטרת הקמתה של הספרייה הייתה חלק מן התכנית הלאומית לשמר את המורשת הדתית והתרבותית של בהוטן. תפקידה של הספרייה היה לאסוף ולשמר טקסטים בודהיסטיים.
היסטוריה

הספרייה הוקמה ב-1967 תחת חסותה של מלכת בהוטן. עם הקמתה שכנה הספרייה במגדל המרכזי של טשיצ'ודזונג. יותר מאוחר, בעקבות גידול האוסף, נבנה מבנה חדש לשם הועברה הספרייה. המבנה החדש כולל ארבע קומות ובנוי בצורה מסורתית, מבנה בעל שמונה פינות המזכיר בצורתו דזונג בהוטני. הבנייה של מבנה הספרייה החדש מומן במלואו על ידי הממשל הבהוטני, ללא תרומות.
הארכיון הלאומי

הארכיון הלאומי אמון על שמירתם של המסמכים הרשמיים של בהוטן. ביולי 2000 נחתם הסכם בין ממשלת בהוטן לממשלת דנמרק, לפי הסכם זה דנמרק תתמוך בהקמת בניין מודרני שבו ישכון הארכיון. בשנת 2004 הושלמה בנייתו של מבנה בן שתי קומות, צמוד לספרייה הלאומית. המבנה מאובזר בציוד אבטחה וציוד מיוחד לצורכי כיבוי אש ובקרת אקלים.
כחלק מהארכיון פועל הבנק לזיכרון לאומי, בבנק זה שמורים מסמכים ישנים, מכתבים וכ-7,000 תמונות. כאן נמצאים גם מיקרופילמים של מסמכים וספרים ישנים.
בארכיון פועל מיזם לאיסוף ושמירה של ההיסטוריה האוראלית של בהוטן.
לקריאה נוספת

Ransom. (2011). Bhutan’s First Library Qualification, Background and Development. Education for Information, 28(2-4), 165–173. https://doi.org/10.3233/EFI-2010-0899
Shaw, F. (2007). The national library of Bhutan: A work in progress. Centre of Asian Studies, University of Hong Kong
Wangdi, LeGrand, C., Norbu, P., & Rinzin, S. (2021). What’s past is prologue: history, current status and future prospects of library development in Bhutan. Global Knowledge, Memory and Communication, 70(4/5), 339–354. https://doi.org/10.1108/GKMC-12-2019-0153
הערות שוליים

↑  Shaw, p.255
| --- | --- |
בקרת זהויות :  GND: 16084308-X  LCCN: n83071018  NLA: 49286087  SUDOC: 083887334  VIAF: 128585023   WorldCat (עם VIAF): 128585023
הר ביהייב (מיין)

ערך זה עוסק בגבעה במדינת מיין. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  158 מ' 
 מדינה:  ארצות הברית 
 מיקום:  מחוז הנקוק, ארצות הבריתארצות הברית
 קואורדינטות:  44°20′02″N 68°11′17″W﻿ / ﻿44.3338009°N 68.1880103°W﻿ / 44.3338009; -68.1880103
  (למפת מיין מוגדלת) אוגוסטה פורטלנד לואיסטון בנגור קנדה נ. המ.  האוקיינוס האטלנטיהר ביהייב(למפת מיין רגילה) אוגוסטה פורטלנד לואיסטון בנגור קנדה נ. המ.  האוקיינוס האטלנטיהר ביהייב(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר ביהייב(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר ביהייב
 
הר ביהייב (באנגלית: Beehive Mountain) הוא גבעה במדינת מיין שבארצות הברית.
גובה הגבעה 160 מטרים מעל פני הים.
והיא נמצאת בשטח הפארק הלאומי אקדיה, צפונית מזרחית לחוף סנד ביץ' (Sand Beach), ומערבית לדרך המובילה לחוף מהעיירה בר הארבור.
תיירות

שביל הליכה מוליך מחוף סנד ביץ' לפסגת ההר, ולאגם סמוך. שביל זה נחשב לשביל היפה ביותר במיין, ויש הטוענים שבארצות הברית כולה.
הערות שוליים

↑  שלטי גובה ההר
↑  תיאור ההר
↑  עשרת השבילים היפים ביותר במיין
↑  תיאור השביל
הצהרת ונציה

הצהרת ונציה (אנגלית: The Venice Declaration) היא הצהרה של תשע מדינות השוק האירופי המשותף (הגוף שקדם לאיחוד האירופי) בנושא המזרח התיכון שניתנה ב-13 ביוני 1980 בוונציה. בהצהרה נאמר שהסוגיה הפלסטינית אינה רק בעיית הפליטים הפלסטינים אלא מדובר בעם הזכאי לזכות הגדרה עצמית, על אש"ף להיות מקושר למשא ומתן על הסדר שלום, על ישראל לסגת מהשטחים שכבשה במלחמת ששת הימים, ושההתנחלויות עומדות בניגוד לחוק הבינלאומי.
הצהרת ונציה הייתה הסכמה ראשונה של מדינות השוק האירופי המשותף על מדיניות בנושא המזרח התיכון. היא נתקבלה בלחצה של צרפת, תוך פשרה בינה לבין מדינות אחרות בנושא אזכור אש"ף. בעוד צרפת דרשה שההצהרה תקרא לשיתוף אש"ף בשיחות שלום, הולנד בקשה את השמטת ההתייחסות לאש"ף. בפשרה שהושגה נקבע הנוסח שקורא לכך שאש"ף יהיה מקושר לשיחות.
ההצהרה זכתה לגינוי מצד ארצות הברית שהתנגדה לשיתוף אש"ף בגלל מעורבותו בפעילות טרור. כמו כן, ההצהרה עוררה זעם רב בישראל על חד צדדיותה ונקיטת עמדה מצד אירופה בסכסוך הישראלי-פלסטיני. ראש ממשלת ישראל, מנחם בגין, הגדיר את ההצהרה בושה וממשלת ישראל פרסמה הודעה הדוחה את ההצהרה ככניעה נוסח הסכם מינכן ומגנה את האיחוד האירופי על אימוץ העמדה של אש"ף, אותו כינתה הממשלה "האס אס הערבי". ראש האופוזיציה שמעון פרס אמר שהעמדה הצרפתית בהצהרת ונציה קיצונית יותר מהעמדה המצרית ואמר שההצהרה אינה יותר מפיסת נייר אשר אינה משפיעה על המציאות האמיתית. אש"ף גינה את ההצהרה מפני שלא הכירה בו במפורש ולא תמכה בהקמת מדינה פלסטינית.
הדעות חלוקות לגבי תרומות ההצהרה. דו"ח שהוגש לבית הלורדים הבריטי בשנת 2007 טוען שהצהרת ונציה הקדימה את זמנה, הובילה להכרה הישראלית באש"ף במסגרת הסכמי אוסלו, ומאוחר יותר, בשנת 2002, לאימוץ העיקרון של שתי מדינות לשני עמים על ידי ארצות הברית. לעומת זאת, אחרים טוענים שההצהרה עודדה את אש"ף להמשיך בדרך הטרור ובסרבנותו להכיר במדינת ישראל.
הערות שוליים

1 2  Rory Miller, The PLO Factor in Euro-Israeli Relations, 1964-1992, in Efraim Karsh, Israel: Israel in the international arena, page 130
1 2  THE EU AND THE MIDDLE EAST PEACE PROCESS, CHAPTER 2: THE HISTORICAL PERSPECTIVE
1 2  Rory Miller, The PLO Factor in Euro-Israeli Relations, 1964-1992, in Efraim Karsh, Israel: Israel in the international arena, page 131
הצי הסלובני

| --- | --- |

 פרטים
 מדינה:  סלובניה סלובניה
 אירועים ותאריכים
 תקופת הפעילות:  1991–הווה (כ־33 שנים) 
 מלחמות:  מלחמת עשרת הימים
 נתוני היחידה
 ציוד עיקרי:  שתי ספינות סיור:  • דבורה סימן 2  • פרויקט 10412 (אנ')
 פיקוד
 יחידת אם:  הכוחות המזוינים של סלובניה
 מפקד נוכחי:  רומן אנז'יץ
תמונה של הצי הסלובני
דגלון החרטום של הצי הסלובני
הצי הסלובני (בסלובנית: 430. mornariški divizion Slovenske vojske, בתרגום חופשי: החטיבה הימית 430 של צבא סלובניה) הוא חלק מהכוחות המזוינים של סלובניה. מספר החיילים המשרתים בצי הסלובני הוא 60 וברשותם שניי כלי שיט מה שהופך אותו לקטן ביחידות הצבא הסלובני ובכלל בחילות הים בעולם.
היסטוריה

ראשיתו של הצי הוא עם השגת העצמאות של סלובניה בשנת 1991. בתחילה הוקמה בעיר אנקרן (אנ') מחלקת צלילה קטנה המצוידת בציוד צלילה ספורטיבית בגלל אמברגו הנשק של האו"ם נגד הרפובליקות היוגוסלביות לשעבר.
העימות העיקרי שהצי הסלובני לקח בו חלק היה מלחמת עשרת הימים (מלחמת העצמאות הסלובנית).
החטיבה הימית 430 הוקמה (כמו שהיא מוכרת היום) באופן רשמי בשנת 1993 לאחר שינויים ארגוניים של צבא סלובניה.
ספינת הסיור הסלובנית "טריגלב" נשלחה למזרח סיציליה בסוף 2013 לסייע לאיטליה עם מהגרים מצפון אפריקה, כחלק ממבצע מארה נוסטרום (אנ').
באוקטובר 2015 נשלחה "טריגלב" לדרום איטליה במסגרת מבצע סופיה (אנ') של האיחוד האירופי.
ציוד

לאחר ביטול האמברגו בשנת 1996, רכשה סלובניה ספינת סיור אחת מסוג דבורה סימן 2 מהתעשייה האווירית לישראל, אשר נקראה "אנקראן" על שם עיירת החוף, וסימונה הוא: HPL-21.
בשנת 2008 הודיע משרד ההגנה שסלובניה תרכוש ספינת סיור אחת בשם פרויקט 10412 (אנ') מרוסיה, שהוצעה בתשלום חוב. הספינה קיבלה את שם ההר הגבוה במדינה: "טריגלב", וסימונה הוא: VNL-11.
בסביבות אוגוסט 2015 שתי הספינות עברו שיפוץ במספנת טריאסטה.
מלבד זה יש שימוש גם בסירות גומי לא חמושות, מה שהופך אותו לחיל הים הקטן בעולם.
יעוד

יעודות של הצי הוא: לישמור על המרחב הימי של סלובניה ועל האינטרסים הסלובנים, לשמש כמשמר חופים, תמיכה אזרחית במצבי חרום ושיתוף פעולה עם גורמים בנאט"א.
מבנה ארגוני

מטכ"ל הכוחות המזוינים הסלובנים
מפקד הצי
יחידת ציוד הספקה
מרכז תפעול ימי
כיתת מבצעים תת-מימית
מספנת הצי
VNL-11 טריגלב
HPL-21 אנקרן
ראו גם

סדרת ספינות סיור דבורה
הכוחות המזוינים של סלובניה
הערות שוליים

↑  2020 Slovenia Military Strength, www.globalfirepower.com
↑  Navy Fleet Strengths (2020), www.globalfirepower.com
ערך זה הוא קצרמרבנושא סלובניה ובנושא צבא. אתם מוזמנים לתרום לוויקיפדיה ו.
ספינת הסיור דבורה סימן 2 בשרות חיל הים הסלובני נקראת "אנקרן" HPL-21
ספינת הסיור פרויקט 10412 שקיבלה את השם: "טריגלב" VNL-11, על שם ההר הכי גבוה בסלובניה והסמל של המדינה.
הצהרת חיפה (כנס בינלאומי לנשים מנהיגות)

הצהרת חיפה היא מסמך המסכם את עיקרי ההחלטות בכנסים הבינלאומיים לנשים מנהיגות, שמקיימת אחת לשנתיים סוכנות הסיוע הלאומית של ישראל במרכז כרמל – המרכז הבינלאומי להכשרה ע"ש גולדה מאיר בחיפה מאז שנת 1961, שבה הוקם המרכז על ידי שרת החוץ גולדה מאיר.
הכנסים עוסקים בנושאים שעליהם הכריז ארגון האומות המאוחדות כבעלי חשיבות בינלאומית בתחום הפיתוח, בדגש על קידום מעמד הנשים בעולם, הן במדינות מתפתחות והן במדינות מפותחות. המשתתפות בכנסים אלה הן דמויות מפתח ונשים בכירות מהזירות הפוליטית, הכלכלית והחברתית מרחבי העולם.
בהצהרה, הנכתבת ומתפרסמת בארבע שפות (אנגלית, צרפתית, ספרדית ורוסית), מאמצות משתתפות הכנס עמדות משותפות בנוגע להחלטות ולמדיניות האו"ם, אשר מהוות בסיס לקריאה לפעולה מצד ממשלות העולם וארגונים בינלאומיים.
עוד מפרטת ההצהרה את הצעדים שיש לנקוט לשם מימוש החזון והמדיניות המוצהרת. טיוטת הצהרת חיפה מוגשת בעת סיום הכנס לנשיא המדינה במשכן הנשיא בירושלים.
הערות שוליים

↑  כנס הנשים הבינלאומי ה-30 שיהיה הגדול מקודמיו יתקיים בשנת 2017 בחיפה, באתר חיפהחיפה, ‏28 באוקטובר 2015 (מאורכב בארכיון האינטרנט)
הספרייה הלאומית של ארמניה

| --- | --- |


הכניסה הראשית לבניין הספרייה
 מיקום:  ירוואן
 סוג:  ספרייה לאומית
 ספריית הפקדה:  כן
 תאריך ייסוד:  1832
 גודל האוסף:  6.6 מיליון
 מנהל:  אנה צ'וליאן
 קואורדינטות:  40°11′24″N 44°31′24″E﻿ / ﻿40.19000°N 44.52333°E﻿ / 40.19000; 44.52333
 https://nla.am
 he
הספרייה הלאומית של ארמניה (בארמנית: Հայաստանի Ազգային Գրադարան ‏(Hayastani Azgayin Gradaran)) - היא ספרייה לאומית של רפובליקת ארמניה, היא ממוקמת בבירתה של ארמניה ירוואן.
היסטוריה

הבסיס לספרייה הייתה הספרייה של בית ספר לבנים בירוואן אשר הוקם בשנת 1832. אוסף ספריית בית הספר ובו 18,000 כרכים היה לאוסף הראשוני של הספרייה הלאומית.
ב-4 ביוני 1919 ועידת השרים של ארמניה קיבלה חוק על "מאגר הספרים לאומי", תאריך הייסוד של הספרייה הלאומית הוא 4 ביולי. מנהלה הראשון של הספרייה בין השנים 1919 - 1921 היה סטפן קנריאן. החל משנת 1924 הספרייה הפכה לספריית הפקדה של כלל הפרסומים אשר יצאו לאור בארמניה. בין השנים 1925–1990 הספרייה נקראה על שמו של אלכסנדר מיאסניקיאן, פעיל קומוניסטי ממוצא ארמני, משנת 1990 היא נקראת הספרייה הלאומית של ארמניה.
הספרייה פרוסה בין ארבעה מבנים ברובע קנטרון בירוואן. המבנה הישן מביניהם, משמש כבניין הראשי של הספרייה נבנה בשנת 1939 לפי תכנונו של אדריכל אלכסנדר טמניאן והיה אמור לאחסן 7 מיליון ספרים.
ב-2012 החל תהליך דיגיטציה של חומרים מיוחדים בספרייה במטרה להנגיש לכול את הספרים וכתבי-עת ארמניים. עד היום 10 מיליון דפים עברו תהליך זה.
אוסף הספרייה

אוסף הספרייה כולל את הספר הראשון אשר הודפס בשפה הארמנית בוונציה בשנת 1512, את המפה המודפסת הראשונה בשפה הארמנית אשר הודפסה באמסטרדם בשנת 1695 ואת הכתב העת הראשון בשפה הארמנית שיצא לאור בין השנים 1794–1796 במדראס בהודו.
באוסף ישנם 6.6 מיליון ספרים.
מוזיאון הדפוס

ב-25 בספטמבר 2017 נפתח בספרייה מוזיאון הדפוס. התצוגה של המוזיאון ממוקמת בשישה אולמות המציגים את ההיסטוריה של הדפוס:
ראשית הספר
האלפבית הארמני
החלוצים של הדפוס הארמני
הדפוס הארמני בתפוצות
דפוס
אל-מותיות של הכתב
הערות שוליים

↑  אתר הספרייה הבריטית
1 2  אתר הספרייה הלאומית של ארמניה
↑  ועד הספריות הלאומיות של אירופה
| ספריות לאומיות של אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה (רומא ופירנצה) • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה (בודפשט ודברצן) • הממלכה המאוחדת (אנגליה, ויילס, סקוטלנד) • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד (קטלוניה) • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 (מוסקבה וסנקט פטרבורג) • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
| --- | --- |
בקרת זהויות :  NLI: 987007446719205171  BnF: cb157315756 (data)  GND: 10184989-8  ISNI: 0000 0001 2192 0410  LCCN: n99266754  NKC: kn20090423016  SUDOC: 242186521  ULAN: 500311995  VIAF: 156424035   WorldCat (עם VIAF): 156424035 
מכונת הדפוס במוזיאון הדפוס של הספרייה הלאומית של ארמניה
הפיגוע בהיפרקור

| חלק מהסכסוך בחבל הבסקים |
| --- | --- |

מקום הפיגוע
 תאריך:  19 ביוני 1987
 מקום:  ספרדברצלונה, ספרד
 מטרה:  מרכז הקניות היפרקור
 קואורדינטות:  41°25′41″N 2°11′08″E﻿ / ﻿41.4281°N 2.18556°E﻿ / 41.4281; 2.18556
 סוג:  פיגוע תופת
 נשק:  מכונית תופת
 הרוגים:  21
 פצועים:  45
 מבצע:  אט"א
 מספר מפגעים:  1 
  (למפת ברצלונה מוגדלת) הפיגוע בהיפרקור(למפת ברצלונה רגילה) הפיגוע בהיפרקור
 
הפיגוע בהיפרקור היה פיגוע מכונית תופת שהתרחש ב-19 ביוני 1987 במרכז הקניות היפרקור בברצלונה שספרד. 21 בני אדם נהרגו ו-45 נפצעו. אט"א נטל אחריות לפיגוע. זהו היה הפיגוע הקטלני ביותר שביצע הארגון.
רקע

בשנתיים שלפני הפיגוע, פוצץ אט"א שש מכוניות תופת בברצלונה, שכתוצאה מהם נהרגו שלושה בני אדם.
עד לנקודה זו, הפיגוע הקטלני ביותר בהיסטוריה של ספרד היה הפיגוע במסעדת אל דסקנסו, שאותו ביצעו טרוריסטים אסלאמיים ב-12 באפריל 1985. בפיצוץ מטען חבלה שהוטמן במסעדה נהרגו 18 בני אדם ו-82 נפצעו. בין הפצועים היו 11 חיילים אמריקנים שכנראה היו היעד לפיגוע.
הפיגוע הקטלני ביותר שביצע אט"א אירע במדריד ב-14 ביולי 1986, אז התפוצצה מכונית תופת על ידי אוטובוס שבו נסעו טירונים של המשמר האזרחי. 12 בני אדם נהרגו ו-50 נפצעו.
הפיגוע

הפיגוע אירע באחר צהרי יום שישי, 19 ביוני 1987. מכונית תופת, שהוחבאה בתוך תא מטען של רכב, הונחה בקומה הראשונה של החניון התת-קרקעי בן שלוש הקומות של מרכז הקניות היפרקור שבברצלונה.
בשעה 16:12 לערך, טיימר הפעיל את מכונית התופת והיא התפוצצה. כתוצאה מעוצמת הפיצוץ נהרסו 20 כלי רכב שעמדו בסמוך ונפער חור של 5 מטרים ברצפת הקומה הראשונה של מרכז הקניות. ההרס במקום היה כה גדול, שמלאכת מציאת הגופות לקחה שעות וזיהוי הגופות היה כמעט בלתי אפשרי.
15 בני אדם, בהם 10 נשים (אחת מהן הייתה בהריון), שלושה ילדים ושני גברים נהרגו מיד, ושישה נוספים נפטרו בבית החולים לאחר מכן מפצעיהם. בנוסף, 45 בני אדם נפצעו, וכמחצית מהם נשארו נכים.
אט"א נטל אחריות לפיגוע, ומסר שהזהיר את המשטרה בשיחה טלפונית על קיום הפצצה אך היא התעלמה. המשטרה טענה שהשיחה הגיעה אליה רק כמה דקות בלבד לפני הפיצוץ.
המשרד הפדרלי להגנת החוקה ומלחמה בטרור (אוסטריה)

| --- | --- |

 מידע כללי
 מדינה:  אוסטריה 
 תחום שיפוט:  אוסטריה
 משרד אחראי:  המינהל הכללי לביטחון הציבור
 סוכנות אם:  המינהל הכללי לביטחון הציבור (אוסטריה) 
 תאריך הקמה:  יולי 2002
 תאריך פירוק:  1 בדצמבר 2021
 סוכנות מחליפה:  המינהל לביטחון המדינה ושירותי מודיעין
 ראש:  יוהנס פרייזאזן (אחרון)
 מטה מרכזי:  הרנגאסה 7, וינה, אוסטריה
 BVT
 
המשרד הפדרלי להגנת החוקה ומלחמה בטרור של אוסטריה (גרמנית: BVT, Bundesamt für Verfassungsschutz und Terrorismusbekämpfung) היה סוכנות שיטור ממשלתית שפעלה כשירות ביון וביטחון פנים. המשרד עסק במלחמה בטרור, סחר לא חוקי בנשק וחומרים גרעיניים וסיכול ריגול ולו סמכויות שיטור ואכיפה.
בעקבות המחדל המודיעיני והכישלון בסיכול פיגועי הירי בווינה בשנת 2020 הוחלט לפרק את הארגון בדצמבר 2021.
היסטוריה

המשרד הוקם מתוך משטרת המדינה (Staatspolizei) בקיץ 2002 ממיזוג מספר כוחות משימה ללוחמה בפשע מאורגן וטרור ופעלו תחת המינהל הכללי לביטחון הציבור, המהווה מחלקה במשרד הפנים האוסטרי. הדבר נעשה בתגובה לאיום הגובר על ביטחון הציבור שמציב הטרור הבינלאומי. לאור אירועי 11 בספטמבר 2001, שר הפנים ארנסט שטרסר הורה לבצע ארגון מחדש של גופי המלחמה בטרור של אוסטריה.
גרט-רנה פולי, קצין במשרד המודיעין של הצבא, מונה בתחילה למנהל המשרד. לאחר התפטרותו של פולי באוקטובר 2007, ירש אותו פיטר גרידלינג, שעמד בעבר בראש כוח המשימה למלחמה בטרור (1995—2002) והיה אחראי על תחום המאבק בטרור ביורופול עד 2007. בספטמבר 2011 עבר ה-BVT ממשרדו בבניין משרד הפנים בהרנגאסה למיקומו החדש בצריפי רנווג.
ב-28 בפברואר 2018 נערכו פשיטות על אנשי ה-BVT ודירות פרטיות שונות של עובדי הארגון על ידי קצינים מכוח המשימה למאבק בפשעי רחוב (EGS). הסיבה לחיפושים הייתה חקירה של הפרקליטות הכלכלית והשחיתות (WKStA) בנושא התעללות לכאורה בתפקיד. כתוצאה מחיפושים אלה הודיעה תנועת האופוזיציה SPÖ על מושב מיוחד של המועצה הלאומית ב־9 במרץ.  ב-16 באפריל 2018, נציגי שלוש מפלגות האופוזיציה המיוצגות במועצה הלאומית הגישו בקשה משותפת לוועדת חקירה פרלמנטרית בנושא פעולות בלתי חוקיות של עובדי השירות. מאז 2016 היה הארגון תחת ביקורת ציבורית נוקבת על פרשיות שערורייתיות, אלה כוללים הנפקת דרכונים של צפון קוריאה לסוכנים חשאיים של דרום קוריאה, סכסוכים בין מפלגות הקרובות לתנועת ÖVP במסגרת פעילות ה-BVT. נוסף לסיקור תקשורתי נרחב על כך שכוח המשימה למאבק בפשעי הרחוב של הפרקליטות הכלכלית והשחיתות בראשות וולפגנג פרייזלר (חבר מועצה עירונית מטעם FPÖ) ביצע חיפושים בבתים של אנשי BVT והחרים באופן מובהק נתונים רגישים. פרשה זו גרמה נזק כבד למוניטין של הארגון.
במאי 2020 מונה יוהנס פרייזאזן למנכ"ל זמני של ה-BVT.
בנובמבר 2020, בעקבות מחדל מודיעיני בפעילות המשרד שלא הצליח למנוע את פיגוע הירי בווינה (2020) למרות התראות של שירות המודיעין הסלובקי, עלתה הצעה למיזוג המשרד עם משרד המודיעין הצבאי ואבווהראמט ליצירת סוכנות פדרלית לענייני מודיעין. במסגרת הרפורמה זרוע המודיעין הורחבה ובכפוף לראש המשרד מכהנים סגן לענייני ביון האחראי על תחום המודיעין וסגן לענייני ביטחון המדינה המנהל את תחום ביטחון הפנים כאשר שתי המחלקות פועלות תחת מרכז המצב המנוהל על ידי ראש המשרד.
מבנה השירותים החשאיים עד שנת 2000

המינהל הראשי לביטחון כללי של משרד הפנים הפדרלי האוסטרי (Generaldirektion fur die Uffentliche Sicherheit)
משטרת המדינה (StaPo, StaatsPolizei)
שירות המודיעין הצבאי (Nachrichtendienstliche Aufklurung)
שירות הגנת המודיעין הצבאי - סיכול ריגול צבאי (Nachrichtendienstliche Abwehr)
מבנה וארגון

הבסיס החוקי למשרד הפדרלי היה "החוק הפדרלי על ארגון מינהל הביטחון והפעלת משטרת הביטחון" (חוק משטרת הביטחון) והחוק הפדרלי על ארגון, משימות וסמכויות ביטחון המדינה. המשרד הפדרלי להגנת החוקה ומלחמה בטרור הוקם כחלק מהמינהל הכללי לביטחון פנים במשרד הפנים הפדרלי. בנוסף ל-BVT, היו במשרד הפדרלי תשעה משרדי מדינה להגנת החוקה ומלחמה בטרור (LVT), שכל אחד מהם היווה חלק ממנהלת משטרת המדינה. הגוף החשוב בו היה היחידה לשירותי מניעה ומודיעין ששימשה כיחידה מודיעינית של המשרד.
ראשי BVT

| שם | תקופת כהונה |
| --- | --- |
גרט פולי: 10 ביוני 2002 — פברואר 2008
פטר גרידלינג: 1 במרץ 2008 — 9 ביוני 2020
יוהנס פרייזאזן: 9 ביוני 2020 — 1 בדצמבר 2021
הערות שוליים

↑  Nachrichtendienst im Schatten des Attentats // שירות הביון בצל המתקפה
↑  Austria plans intelligence agency reforms after attack
↑  Warum die Terrorabwehr versagt hat // מדוע המלחמה בטרור כשלה
↑  Austria admits 'intolerable mistakes' in checks on Vienna attacker
↑  Austria plans intelligence agency reforms after attack,‏ AP
↑  Das BVT wird geteilt und soll ein starker Nachrichtendienst werden
↑  Johannes Freiseisen zum interimistischen Direktor des BVT bestellt
| --- | --- |
בקרת זהויות :  GND: 10202333-5  ISNI: 0000 0001 0694 4238  LCCN: no2005098527  NKC: ko20241221952  VIAF: 139916303   WorldCat (עם VIAF): 139916303
התקליט חיפה

| --- | --- |

 נתונים כלליים
 סוג:  חברה פרטית
 מייסדים:  דב זעירא
 תקופת הפעילות:  1961–הווה (כ־63 שנים)
 משרד ראשי:  הרצל 11, חיפה, ישראל
 ענפי תעשייה:  תקליטים
  
 כמו פעם
 
התקליט חיפה היא חברת תקליטים שנוסדה בחיפה בשנת 1961 על ידי דב זעירא (אביו של ניצן זעירא) ואסתר קובלסקי על בסיס חנות תקליטים ברחוב הרצל 11 בעיר.
בקטלוג החברה נמנים כ-150 אלבומים של אמנים כלהקת הגבעטרון, אריאל זילבר, אריק לביא, יוסי בנאי, אילן ואילנית, בועז שרעבי, אפי נצר, דורי בן זאב, ציפי שביט, דורון מזר, אבי טולדנו והזמרת גילה אדרי, שהייתה אמורה להיות "זמרת הבית" של החברה. כן הפיצה החברה בישראל את תקליטיהם של אלטון ג'ון, בובי דארין, קט סטיבנס, פטולה קלארק, שארל אזנבור, דלידה ואמנים בינלאומיים אחרים, הדפיסה תקליטי מוזיקה קלאסית מוזלים ותקליטי ילדים.
בשנת 1972 רכשה "התקליט" את קטלוג חברת מקולית, שבה הקליטו רבים מכוכבי הזמר של שנות החמישים כלילית נגר, ג'ו עמר, שמשון בר-נוי, מרים אביגל, הדסה סיגלוב, בצלאל יונגרייז, ישראל יצחקי, ריקה זראי ועוד.
החברה השתדלה תמיד לייצר ולשווק במחירים שווים לכל נפש, אך בלי לפגום בחותם האיכות, למשל על ידי רכישת זכויות מחברות קטנות ועלומות, הדפסת עטיפות זולה במיוחד והעסקת מספר זעום של עובדים. בשנות השבעים והשמונים הפעילה החברה, נוסף לחנות החיפאית, את החנות "בזאר התקליט" ברחוב בן-יהודה 17 בתל אביב, בה נמכרו תקליטים מוזלים שונים.
החברה מפיצה תקליטים ישנים תחת המותג הנוסטלגי "כמו פעם" ובערוץ יוטיוב.
הקרב השלישי על האן

כוחות בריטיים בגדה הדרומית של נהר אן, 27 במאי 1918
הקרב השלישי על האן (בצרפתית: Troisième Bataille de l'Aisne, נקרא גם מבצע בליכר-יורק על ידי הגרמנים) היה הקרב השלישי במתקפת האביב הגרמנית בחזית המערבית במלחמת העולם הראשונה. הקרב התמקד בכיבוש הרכס שמן דה דאם הסמוך לנהר האן, בטרם יגיע חיל המשלוח האמריקאי במלוא כוחו לצרפת. היה זה אחד מהקרבות הנואשים של גרמניה לקראת סיום המלחמה.